google/wiki40b huggingface dataset:
Zell (Mosel)

Zell er en by som ligger ved elven Mosel, i Moseldalen Moseldalen i Tyskland. Den er en del av Cochem-Zell i delstaten Rheinland-Pfalz.
På torget i Zell har der i uminnelige tider stått en statue av en svart katt. "Swartze Katz" varemerket er registrert og beskyttet og er nøye avgrenset geografisk for hvilke vinmarker som kan benytte det. Distriktet lever for en stor del av vinproduksjon, og da i størst grad med druetypen Riesling. Men etterhvert blir det også benyttet Sylvaner, Muller Thürgau, Späth Burgunder og inntil 7 % røde vintyper som Dornfelder, Regent m.m. Langt de fleste benytter varemerket Zeller Swartzer Katz, med undertittel på druetype eller vinmark. Forøvrig lever Zell og området stort av turisme. Kommunen/byen Zell består av fem bydeler, hvorav fire tidligere var egne kommuner. Historien om opphavet til navnet Sw. Ktz skal forlyderlig ha vært som følger: Før i tiden – nesten fram til 1920 ble vinen omsatt i store og små fat, og ikke i flaske som i dag. tidlig på 1800 tallet var der en oppkjøper som kom ned elven Mosel for å gjøre sine innkjøp. Og turen stoppet bl.a. i Zell. Her hos en "Winser" – vinbonde var de nede i kjelleren for å smake seg fram til vinen han ville kjøpe. Etter å ha vært i gang en stund kom de til et fat der gårdens svarte katt satt oppå. Og ved alle forsøk til å nærme seg fatet, resulterte i at katten freste og skjøt rygg. Slik at det var ikke mulig å få prøve denne vin. Denne var tydeligvis i kattens eie. Oppkjøperen mente så at hvis katten gjorde så mye vesen av å beskytt måtte dette være en god vin. Og ba om å få kjøpe et annet fat av tilsvarende vin. Og så ble gjort. Vinen må ha smakt oppkjøperen veldig godt. For neste år kom han tilbake og spurte vinbonden om hvilken fat den i år beskyttet. Og bestilte sporenstreks nye fat av denne års utgave. Dette syntes vinbonden var et godt salgsargument og begynte å "markedsføre" Den sorte katts utvalgte vin. Og med stort hell. Etter hvert fikk denne bonden registrert dette som sitt varemerke. Men etter at arvingene hans har fått konkurrenter som prøvde å benytte varemerket. Gikk byen Zell til delstatsmyndighetene og fikk sterkere beskyttelse på navnet, men da med rett for hele kommunen til å benytte det. Etter hvert ha EU ratifisert varemerket på linje med Cognac i Frankrike.
Skal du reise med tog til Zell, må du løse billett til nabo byen Bullay, og ta buss videre. Dette da den gamle "Moselbahn" ble nedlagt og det ble bygget en expresslinje gjennom dalen til Luxemburg og Strasbourg.
Ionemotor

En ionemotor er en elektrisk drevet fremdriftsmotor som slipper ut ioner igjennom en dyse. Den er per idag kun brukt til romfart. Denne typen motorer finnes i elektrostatisk eller elektromagnetisk type. 
Ved å akselerere et stoff, som xenonatomer, gjennom et elektrisk felt kan en skille ut ioner. Disse slipper maskinen ut gjennom en dyse, ikke ulikt en rakett.
Ionemotoren er i dag bare brukt i det tomme verdensrommet. Motoren er avhengig av å være i et miljø uten sterk tyngdekraft og konkurrerende ioner. En farkost basert på dette systemet vil være avhengig av å bli bygd i verdensrommet eller å bli sendt dit for annen motorkraft. 
Motorens akselerasjon er relativt svak, men bygger konstant opp farten over veldig lang tid. Selve energieffektiviteten er i dag ti ganger større enn hos kjemiske romraketter, noe som gir et mindre drivstofforbruk. En elektrisk motor kan i tillegg hente inn solenergi underveis i rommet.
På lengre distanser gir forskjellen i effektivitet store utslag. Der dagens kjemiske raketter ville bruke seks måneder på en tur imellom Tellus og Mars, vil en tenkt framtidig ionemotor klare det på mindre enn 40 dager. 
Denne formen for ionemotorer som er beskrevet her, må ikke forveksles med en atomelektrisk rakett eller det mer urealistiske fantasikonseptet ionekanon.
Q-Byggshop

Q-Byggshop er en frittstående byggevarebutikk lokalisert i Prinsdal i Oslo. Forretningen ble etablert i 2007.
Q-Byggshop har spesialisert seg på baderom, men fører også de fleste andre typer byggevarer fra alle de store leverandørene i Norge.
Nogent-sur-Marne

Historie

Det er flere forslag til knyttet til opprinnelsen av navnet Nogent-sur-Marne, blant annet det latinske Novigentum «nye mennesker», fanger brakt av dit av romerske hærer. Forstavelsen nov i novigentum indikerer fet eller vår jord. Det latinske ordet Novigentum tilsvarer det galliske ordet Villeneuve, «ny by». I middelalderen ble det bygget flere slott i området, blant annet Chateau de Plaisance fra 1300 tallet.
Norgesmesterskapet i fotball for menn 1961

Norgesmesterskapet i fotball for menn 1961 ble vunnet av Fredrikstad etter at de vant over Haugar med 7-0 den 15. oktober. Målscorere for Fredrikstad var Bjørn Borgen i det 37. minutt, Rolf Olsen i det 43. og i 77. minutt, Per Kristoffersen i det 47. og 63. minutt, Arne Pedersen i det 57. minutt og Reidar Kristiansen i det 67. minutt på straffe. Dette var åttende gangen Fredrikstad vant et Norgesmesterskap. 33 273 tilskuere overvar kampen på Ullevaal Stadion. Dommer var Bjørn Borgersen.
Fredrikstads vinnerlag: Per Mosgaard, Kjell Andreassen, Tom Johannssen, Roar Johansen, Hans Jacob Mathisen, Reidar Kristiansen, Bjørn Borgen, Arne Pedersen, Per Kristoffersen, Rolf Olsen og Jan Aas.
Haugars lag: Kjell Rasmussen, Arne Ness, Jan Undahl, Kåre Halvorsen, Arthur Sydnes, Bjørn Sundfør, Gudmund Sandvik, Paul Tofte, John Aspen, Alf Grindheim og Stein Alendal.
Pozo Almonte

Demografi

I henhold til folketellingen i 2017 av det nasjonale statistikkinstituttet i Chile (spansk: Instituto Nacional de Estadística de Chile), hadde Pozo Almonte 15 711 innbyggere (8 987 menn og 6 724 kvinner). Befolkningen vokste med 45% (4 881 personer) mellom tellingene i 2002 og 2017.
Sotholerke

Utbredelse

Den forekommer i Lesotho, Swaziland og Sør-Afrika.
Likkiste

Likkiste eller gravkiste er en kiste som en avdød person legges og oppbevares i ved fremvisning, begravelse eller kremering.
En vanlig svensk kiste er, målt langs utsiden, 199,5 cm lang og 58 cm bred. Utover dette finnes spesialkister som er ekstra brede og ekstra lange, samt barnekister.
Ved kistebegravelse bæres kisten vanligvis fra kirkerom eller gravkapell til en kirkegård der graven er gjort klar på forhånd. I denne prosesjonen går presten først, deretter følger kisten med avdøde. Kisten bæres av seks personer, vanligvis nære pårørende. En likkiste har derfor seks handtak, tre på hver side.
I tilfelle transport over landegrenser må den døde legges i en såkalt zinkkiste som forsegles for at liket ikke skal ha anledning til å spre sykdommer under transporten.
En tom kiste veier som regel mellom 35 og 75 kg, og en zinkkiste veier om lag 20-30 kg.
NM i mangekamp 1946

NM i mangekamp 1946 var en del av NM i friidrett 1946.
Det ble konkurrert i femkamp og tikamp for menn. 
Mesterskapet i femkamp ble arrangert i Porsgrunn 22. juni.
Mesterskapet i tikamp ble arrangert i Oslo 4.-5. august.
Dystasia

Utseende

Middelsstore, kraftige, brunlige trebukker. Antennene er nokså tynne og noe lengre enn kroppen. Pronotum er tønneformet uten tenner på sidene. Dekkvingene er nesten parallellsidige.

Levevis

Disse billene har larver som lever i død ved.

Utbredelse

Artene er utbredt i Sørøst-Asia, fra India i vest til Java i øst.
Gentle on My Mind

«Gentle on My Mind» er en amerikansk sang med melodi og tekst av John Hartford. Den vant fire 1968 Grammy Awards. Hartford selv nottok prisen for Best Country & Western Song og Best Folk Performance De andre prisene, Best Contry Other Awards - Ind. Country & Western Songs, Records or New Artists og Best Country & Western Solo Vocal Performance, Male. gikk til Glen Campbell for hans versjon av Hartfords sang.
Den ble spilt inn 17. mai 1967 og utgitt på singlen Capitol 5939 i juni 1967. Produsent var Al DeLory. Sangen var hentet fra albumet med samme navn.
Denne «crossover»-sangen nådde Billboard Hot Country Singles-listen og Billboard Hot 100-listen under to separate «listeangrep» i 1967 og 1968.
Hartford fortalte at han ble inspirert til å skrive sangen etter å ha sett filmen Doctor Zhivago, da hans egne minner tok over og det tok ham omtrent 15 minutter å skrive den ned.
Campbell anvendte «Gentle on My Mind» som temasang i TV-varietéshowet The Glen Campbell Goodtime Hour (januar 1969-mai 1972).

Coverversjoner

Sammenlagt har den blitt spilt inn på plate av over 300 artister, og selv om Campbells versjon fortsetter å være den best kjente i USA, var versjoner med Patti Page og Aretha Franklin også Hot 100-listehits i respektive 1968 og 1969.
Johnny Cash gjorde en coverversjon i sine siste leveår. Den ble posthumt utgitt på hans album Umnearthed Recordings.
Claude François oversatte teksten til fransk og spilte sangen inn på plate som «Si Douce A Mon Souvenir».
Benny Hill gjorde også en coverversjon i én av sine sketsjer.
Trini Lopez hadde med «Gentle on My Mind» på sin LP-plate Welcome to Trini Country (Reprise R-630). Det ble utgitt i 1968.
Dean Martin spilte inn sin versjon 27. juni 1968. Den ble utgitt på singlen Reprise 0812 .
Elvis Presley spilte inn sangen i American Sound, Memphis 16. og 20. januar 1969 Den ble utgitt på den prisvinnende LP-platen Elvis in Memphis (RCA Victor LSP 4155 i mai 1969. Produsenter var Felton Jarvis og Chips Moman.
R.E.M. fremførte en coverversjon på Sounds Eclectic: The covers Project, et album med coverversjoner, utgitt av den uavhengige radiostasjonen KCRW med deltakelse av 15 forskjellige artister.
Mer nylig ble den spilt inn Lucinda Williams og den versjonen ble fremført under rulleteksten på slutten av filmkomedien Talladega Nights (Talladega Nights: The Ballad of Ricky Bobby).

Norsk versjon

Arne Riis har skrevet en norsk versjon. På norsk bærer den tittelen «En glede for mitt sinn».
Krapina

Krapina er en by i nordre Kroatia. Byen har 12 480 innbyggere (2011) hvorav 4 482 bor i den bymessige bebyggelse. Krapina ligger drøyt 55 kilometer nord for Zagreb og er fylkessete i Krapina-Zagorje fylke. Byen er kanskje mest kjent for funnstedet for Krapinamennesket og for å være fødeby til politikeren og forfatteren Ljudevit Gaj.

Historie

I 1899 fant arkeologen og paleontologen Dragutin Gorjanović-Kramberger over 800 fossile levninger etter neandertalere (Homo sapiens neanderthalensis) på høyden Hušnjak rett utenfor byen.

Kommunikasjoner

Ved Krapina finnes tilslutningsvei til motorvegen A2 som i nordlig retning leder mot Macelj ved den kroatisk-slovenske grense og i sørlig retning mot hovedstaden Zagreb.
Squamispa

Utseende

Små (ca. 5 millimeter), lange og smale, brunlige bladbiller. Oversiden er halvmatt og tett og kraftig punktert. Antennene er rundt en tredjedel av kroppslengden og består av 11 ledd. Pronotum er tønneformet, lengre enn bredt. Dekkvingenes er lange og smale, med punktrader.

Levevis

Både larver og voksne lever på planter og eter fra dem. Artenes vertsplanter er ukjente.

Utbredelse

Slekten er utbredt i India.
Don't Fence Me In

«Don't Fence Me In» er en amerikansk populærmusikksang med melodi og tekst av Cole Porter.
Den ble opprinnelig skrevet i 1934 til filmmusikalen Adios, Argentina, som aldri ble produsert av 20th Century Fox.
«Don't Fence Me In» var basert på en tekst av poet og ingeniør ved Department of Highways i Helena, Montana, Robert (Bob) Fletcher. Cole Porter, som ble bedt av 20th Century Fox om å skrive en cowboysang til Adios, Argentina kjøpte diktet av Fletcher for $ 250. Porter bearbeidet Fletchers dikt og da sangen først ble publisert, ble Porter kreditert som eneste opphavsperson. Porter hadde ønsket å kreditere Fletcher som med-opphavsperson, men hans forlag ville ikke tillate det.
Etter at sangen ble populær engasjerte imidlertid Fletcher advokater som forhandlet frem en løsning om at han skulle krediteres som med-opphavsperson i kommende utgivelser.
Selv om «Don't Fence Me In» var én av de mest populære sangene i sin tid, hevdet Porter at det var hans minste favoritt blant hans komposisjoner.
Ti år senere, i 1944, gjenoopplivet Warner Brothers «Don't Fence Me In» for at Roy Rogers skulle fremføre den i filmen Hollywood Canteen.
Mange personer hørte sangen for første gang da Kate Smith introduserte den i sin radiosending 8. oktober 1944.
«Dont Fence Me In» ble dessuten innspilt av Bing Crosby og The Andrews Sisters i 1944. Crosby gikk inn i studioet 21. juni 1944 uten å ha hørt sangen på forhånd. Innen tredve minutter hadde han og The Andrews Sisters foretatt innspillingen, som senere solgte mer enn én million ekspemplarer og som lå øverst på Billboard-listen i åtte uker i 1944/1945.
Neste år, i 1945, ble den fremført som tittelsangen i en annen Roy Rogers-film, «Don't Fence Me In», hvor Dale Evans spilte en magasinreporter som kommer til Roy Rogers' og George «Gabby» Hayes' ranch for å granske historien om en legendarisk avdød revolvermann. Da det blir avslørt at Hayes egentlig er den antatt avdøde fredløse, må Rogers renvaske sitt navn. Rogers og Sons of the Pioneers finner også tid til å fremføre noen sanger, innbefattet tittelsangen til Cole Porter.
I 1946 brukte en filmbiografi om Cole Porter et klipp fra Hollywood Canteen med Rogers som fremfører «Don't Fence Me In».
David Byrne gjorde en coverinnspilling i 1990 av denne sangen for sitt tributtalbum til Cole Porter, Red Hot to Blue. Byrne fremførte også det han beskriver som en «brasiliansk» versjon under sin turné for Grown Backwards-abumet i 2004.
Lynn Anderson spilte inn «Don't Fence Me In» på stt album Cowboy's Sweetheart (1992).
Bob Hope fremførte sangen i en episode av The Muppet Show.

Norsk versjon

Tola har skrevet en norsk tekst og Eldar Vågan har skrevet en humoristisk norsk tekst på dialekt. Tolas norske tittel er «Cowboy Kelly» (Én av personene i sangen heter på engelsk Wildcat Kelly). Vågans norske versjon heter «Slæpp fænsen inn».
Vingrom Idrettslag

Fotball

Klubbens A-lag i fotball for menn spiller 2019-sesongen i 6. divisjon.
Blomsterstand

Blomsterstand (latin: inflorescens) er en betegnelse på hvordan blomstene er arrangert på en plante. Det er beskrevet en rekke ulike blomsterstandstyper, men skillet mellom de ulike kan av og til være vanskelig å trekke. Blomsterstandstyper har stor betydning i bestemmelse av planter og i forståelse av planters evolusjon.

To grunntyper

De ulike blomsterstandstypene kan deles inn i to: Lukka blomsterstand (determinat) der hovedaksen ender i en blomst (klase, kvast) og åpen blomsterstand (indeterminat) der hovedaksen produserer sidestilte blomster, men ikke avsluttes med en blomst (aks, rakle).

Blomstring

Blomstene i en blomsterstand åpner seg sjelden samtidig. Som regel modnes blomstene nedenfra og oppover (kvast, aks, kolbe) eller utenfra og innover (hode, kurv), men typisk hos lukka blomsterstander modnes den øverste blomsten først (klase, kvast). Disse forholdene kan ha betydning for å øke sjansen for pollinering.
Radio Monte-Carlo

Bakgrunn

Kanalen startet sine sendinger som en allmennkringkaster i Monaco i 1943. I 1954 fikk RMC følge av den private tv-kanalen TMC. I 1974 startet RMC med sendinger utenfor Monaco og Rivieraen. Kanalen ble riksdekkende i Frankrike ved iverksettingen av en langbølgesender. Kanalen ble derfor en av de store kanalene i Frankrike sammen med RTL og Europe 1.
En egen italiensk versjon, RMC Italia, ble etter hvert etablert og sender i hele Italia. RMC har også en arabisk kanal, RMC Middle East, som sender til hele Midtøsten via en sender på Kypros.
Etter 2000 ble RMC-gruppen privatisert og delt opp i flere selskaper. Etter hvert vokste det frem et nytt privat konsert der RMC utgjør grunnstammen sammen med radiokanalen BFM og tv-nyhetskanalen BFM TV.
Spindalis

Taksonomi

Slekten ble tidligere inkludert i tanagarfamilien (Thraupidae), men en større revidering av den familien førte til at at slekten ble plassert i sin egen familie. Spindalidae er trolig søstergruppen til puertoricotanagarfamilien (Nesospingidae), og disse to er igjen søstergruppen til hispaniolatanagarfamilien (Phaenicophilidae).

Biologi

Spindalisartene måler omkring 15–18 cm i lengde og veier normalt cirka 21–65 g. Hannenes fjærdrakt er ganske unison mellom artene, men den varierer noe i intensitet og utfarging, spesielt over ryggsiden. Oversiden er i hovedsak olivengrønn og undersiden kastanjebrun–gul, gul eller gråhvit–gul. Hodet har ei karakteristisk sort hette med to distinkte hvite striper på langs, to på hver hodehalvdel,én over og én under de mørke øynene. Hunnene skiller seg tydelig fra hannene og mangler hodehette, men har en svak versjon av de hvite stripene. De er dessuten langt dusere i fargene.
Artene er utbredt på øyene i det vestre Karibia og på på de større øyene Hispaniola, Puerto Rico og Jamaica som ligger litt lenger øst i dette øyrike området i Vestatlanteren. Artene trives i alt fra tørt til fuktig klima og i skog, busker og krattskog.
Heinrich von Eckardt

Liv og virke

Heinrich von Eckardt var baltertysk; han var sønn av Julius von Eckardt og onkel til Felix von Eckardt. Han studerte rettsvitenskap fra 1881 til 1885 ved universitetet i Jena. I 1886 dro han til Konstantinopel og i 1888 trådte han inn den tyske utenrikstjeneste. Fra 1899 var han postert i Teheran, senere i Beograd og Athen. Fra 1908 til 1910 var han ministerresident i Havanna. 
Fra 1911 til 1914 var han ministerresident i Cetinje i Montenegro.Dette var unfder Balkankrigene. Han var til stede den 27. april 1913 da Østerrike krevde overfor kong Nikola at Montenegro skulle returnere Scutari til Albania.
Mest kjent er han blitt ved sin tjeneste fra 1914 til 1919 som ministerresident i Mexico.
Etter at den tysk-støttede president Victoriano Huertas favgang og eksil i 1914, var den tyske innstilling overfor den nye president, Venustiano Carranza, markant negativ. Eckardt anså at Carranzas regjeringsministerier var sinnbilder på vulgaritet og forderv. Hans holdning overfor presidenten forble bitter, til tross fot de forsøk Carranza gjorde for å få has på anti-tyske publikasjoner. Eckhard beskrev presidenten som en pedantisk middelmådighet.
Eckardt fikk tidlig i 1917 det såkalte Zimmermann-telegrammet; instrukser fra Berlin om at han skulle fremlegge for president Venustiano Carranza et forslag i to deler: For det første å inngå i allianse med Tyskland, og for det andre om å gå til krig mot USA dersom USA skulle oppgi sin nøytralitet under verdenskrigen ved å inntre på britisk side. Telegrammet ble snappet opp av britisk etterretning og dechiffret, og offentliggjort i USA. Selv om innholdet således allerede var sendt, fremla Eckardt forslagene en måned etter de var avsendt for den meksikanske utenriksminister Cándido Aguilar. Aguilar var velvillig, men til sist avviste han og presidenten forslaget, hovedsakelig fordi innholdet allerede var blitt alment kjent.
Velites

Velites er en romersk betegnelse på lette fortropper som sloss i åpen formasjon foran de romerske linjene under republikken. De var gjerne fattige eller fra borgerstanden, og ikke en del av de regulære romerske legionene. Deres oppgave var å sinke motstandere, bringe uorden i linjene og fungere som speidere til oppklaring.

Utrustning

Legionærer under i republikken måtte komme fra adelsfamiliene og bekoste utstyr selv. Unge menn som ikke oppfylte kravene kunne i stedte ble velitter, som normalt var utstyrt med lettere utrustning enn legionærene, ofte bare et lite rundt skjold og et eller flere kastespyd. Mer velutrustede velitter hadde gjerne også sverd og hjelm, men ikke rustning. I romerske bildelframstillinger er de oftest vist med ulveskinn eller skinn av andre dyr over skuldrene. Polybios skrev i sin Histories (bok 6) at velittene bar ulveskinn over hjelmen som et kjennetegn.

Historie

Velittene var en del av hærordningen i den tidlige romerske hæren fram til siste århundre f.Kr. Med Gaius Marius' innføringen av en profesjonell hærordning i 107 f.Kr ble ordningen med lette avdelinger for fattigfolk avviklet, og ansvaret for oppklaring og fortropper overført til lokalt rekrutterte auxilia.
Tatsuya Morishige

Karriere

Tatsuya Morishige startet sin profesjonelle karriere i Cerezo Osaka i 1994.
Ocean Installer

Ledelse og styre

Selskapets styre består av Olav Haugland, Ola Sætre og Tor Espedal. Selskapet har siden oppstarten vært ledet av Steinar Riise (CEO), som kom til stillingen fra Subsea 7.

Historie

Ocean Installer ble stiftet januar 2011 med bakgrunn i forventet vekst i subsea-markedet frem mot 2020. Selskapet formaliserte tidlig et tett samarbeid med Solstad Offshore gjennom langtidskontrakter for skipene Normand Clipper og Normand Mermaid, og bestilte i 2012 det avanserte CSV-skipet Normand Vision.  
I mai 2012 åpnet selskapet kontorer i Aberdeen, Skottland. Dette har senere blitt etterfulgt av kontorer i Houston, Dubai og Perth, og Ocean Installer har i dag nærmere 200 ansatte. 
Ocean Installers første kontrakt ble fullført på Balder-feltet i Nordsjøen for ExxonMobil i løpet av mai 2012. I 2014 ble Normand Vision levert, og døpt av nærings- og handelsminister Monica Mæland. Skipet ble umiddelbart satt i arbeid på Draugen-feltet, som opereres av Shell. I forbindelse med oljeprisfallet i 2014 ble aktiviteten i oljebransjen redusert betydelig, og Ocean Installer satset som en respons mer globalt for å øke selskapets muligheter til å sikre seg lønnsomme jobber.Selskapet har siden utført jobber i Mexicogulfen, Middelhavet, utenfor Australia, Brasil og Vest-Afrika, i tillegg til Nordsjøbassenget.
Winterbourne Steepleton

Historie

Første ledd i landsbyens navn er avledet fra dets lokalisering ved en sesongmessig elven Winterbourne (winter = vinter; bourne = angelsaksisk ord for elv). En sesongmessig elv om vinteren er en elv som er tørr i sommermånedene. Andre ledd er først og fremst for å skille denne landsbyen fra nabolandsbyen er Winterbourne Abbas. Steepleton er avledet fra at landsbyens sognekirke har et høyt kirketårn, steeple, Kirketårnet var den ene av kun tre steintårn i grevskapet i middelalderen. Det andre var Iwerne Minster og Trent.
Stavingen av landsbyens navn har aldri vært konstant. I undersøkelsen i Domesday Book for 1086 var den listet som Wintreburne for hele området sørover elven Winterbourne. I senere omtaler var den stavet som Stipelwinterburn (1199), Stepelton (1219), og Wynterburn Stepilton (1244).
De fleste husene i landsbyen er fra 1600- eller 1700-tallet, og er bygget i stein. En herregård som ble reist på 1500-tallet, med senere påbygg, ligger i vestenden av landsbyen. Det er også en vannmølle fra 1700-tallet, hvor hjulet er bevart. 
Landsbykirken, viet erkeengelen Mikael, ble bygget i angelsaksisk tid. Den har et relieff av en engel, som er datert til midten av 1000-tallet, før normannernes erobring i 1066. Midtskipet ble bygget om på 1100-tallet, men dørkarmene er de opprinnelige. Andre deler av kirken ble ombygget på 1700-tallet. Kirken er en bevaringsverdig bygning i klasse I.
Yufeng

Yufeng (kinesisk: 鱼峰区; pinyin: Yúfēng Qū) er et bydistrikt i byprefekturet Liuzhou i Guangxi i Folkerepublikken Kina. Det har et areal på 98 km² og teller 220.000 innbyggere (2004).
EM i fotball 2020

Kvalifisering

Det er ingen automatisk kvalifiseringsplass, og alle 55 landslag i UEFA, inkludert de 12 landene som landene skal arrangere, må konkurrere i kvalifiseringen for de 24 plassene i finaleturneringen. 20 av plassene (de to beste fra hver kvalifiseringsgruppe) blir tildelt ved tradisjonell kvalifiseringsgrupper, mens 4 plasser er tildelt fra UEFA Nations League 2018-2019.

Gruppespill

UEFA presenterte oppsettet for turneringen 24. mai 2018. Tidspunktene for kampene i gruppespillet og åttendedelsfinalene vil bli presentert etter selve trekningen av gruppene.